Alla on esitetty tarjoajia koskevat soveltuvuuden vähimmäisvaatimukset. Tarjoajan tulee täyttää ja allekirjoittaa tämä "Soveltuvuusvaatimukset-liite" ja "ESPD-lomake" ja **liitettävä tarjoukseensa.** Näin tarjoaja vakuuttaa täyttävänsä kaikki hankintayksikön asettamat soveltuvuusvaatimukset.

Tarjoajien tulee toimittaa tarjouksen mukana kaikki alla listatut selvitykset. **Selvityksiä ei kuitenkaan tarvitse toimittaa niiltä osin, kuin tilaajan on mahdollista tarkistaa tiedot Rakentamisen Laatu (RALA) ry:n internet-sivustolta tai tarjoaja/aliurakoitsija on liittynyt Tilaajavastuu.fi-palvelun Luotettava Kumppani -ohjelmaan ja tilaajan on mahdollista tarkistaa tiedota Tilaajavastuu.fi-palvelusta.** Selvitykset tullaan pyytämään ja tiedot tarkistamaan myös määrävälein sopimuskauden kestäessä.

Ulkomaisen tarjoajan, jolla on sivuliike Suomessa, tulee toimittaa kaupparekisteriote ja kaikki lainsäädännön mukaisten verojen ja lakisääteisten sosiaaliturva- ja eläkemaksujen maksamista koskevat todistukset sekä tarjoajan kotimaasta, että Suomesta.

Vieraskieliset todistukset ja selvitykset tulee toimittaa sekä alkuperäiskielisinä että suomen kielelle käännettyinä. Käännösten tulee olla virallisen kielenkääntäjän laatimia ja ulkomaisten viranomaisten antamien todistusten asianmukaisesti legalisoituja viimeistään ennen hankintapäätöksen tekemistä.

Hankintayksikön luoma ESPD-dokumentti on hankintailmoituksen liitteenä 2 XML-muodossa. Tarjoajan tulee tallentaa dokumentti tietokoneelleen ja sen jälkeen viedä se ESPD-palveluun osoitteessa:

<https://ec.europa.eu/growth/tools-databases/espd/>

ESPD-lomakkeen täyttämisen jälkeen tarjoajan on tulostettava valmis lomake ja liitettävä se tarjoukseensa. Jos tarjouksen tekijä on työyhteenliittymä, liitetään oma ESPD-lomake jokaisesta työyhteenliittymän jäsenestä. Jos tarjoaja ilmoittaa käyttävänsä alihankkijaa/alihankkijoita soveltuvuusvaatimusten täyttämisessä, tulee ko. alihankkijoiden osalta liittää oma ESPD -lomake, josta on täytetty II osan A ja B jaksot sekä III osa.

Tarjoaja vakuuttaa alla esitettyjen vaatimusten täyttymisen ESPD-lomakkeen kohdassa "IV osa: Valintaperusteet a: Kaikkia valintaperusteita koskeva yleinen ilmoitus" ruksaamalla vaihtoehdon "kyllä". Lisäksi tarjoajan tulee merkata tämän dokumentin kunkin vaatimuksen perään "kyllä", mikäli vaatimus täyttyy.

Hankintayksiköllä on velvollisuus selvittää pakollisten poissulkuperusteiden olemassaolo ennen hankintasopimuksen allekirjoittamista.

Asian selvittämiseksi hankintayksikkö tulee pyytämään vertailun voittajalta kopiot yrityksen ja seuraavien henkilöiden rikosrekisteriotteista:

• Pääjohtaja

• Toimitusjohtaja ja varatoimitusjohtaja

• Hallituksen puheenjohtaja

• Nimenkirjoitusoikeutetut ja prokuristit

Mikäli tarjoaja on vastannut alla olevan lomakkeen kohtiin "kyllä" ja edellä mainittuun ESPD-lomakkeen kohtaan "kyllä", eikä kaikkien alla esitettyjen vaatimusten täyttymistä pystytä myöhemmin todentamaan, tarjoaja hylätään.

Alla olevassa taulukossa käytetään Rakentamisen Laatu RALA ry:stä lyhennettä "RALA" ja

Tilaajavastuu.fi -palvelusta lyhennettä "TIVA".

|  |  |
| --- | --- |
|  |  |
|  |  |

# ****(Hilma III.1.1) Ammattitoiminnan harjoittamiskelpoisuuden vaatimukset, myös ammatti- tai kaupparekistereihin kuulumista koskevat vaatimukset****

|  |  |
| --- | --- |
| [ ]  *kyllä* | [ ]  ei |

**1.1 Vaatimus:** Tarjoaja on rekisteröitynyt sijoittumismaansa lainsäädännön mukaisesti ammatti- tai elinkeinorekisteriin.

**1.1.1 Vaadittu selvitys:** Tarjoajan tulee osoittaa sijoittumismaansa lainsäädännön mukaisella rekisteriotteella rekisteröitymisensä ammatti- tai elinkeinorekisteriin (Suomessa kaupparekisteriote). Selvitys voidaan korvata RALA- tai TIVA-raportilla tai muulla vastaavalla selvityksellä.

**Työyhteenliittymä**

|  |  |
| --- | --- |
| [ ]  *kyllä* | [ ]  ei |

**1.2 Vaatimus:** Jos tarjouksen tekee työyhteenliittymä, työyhteenliittymän perustamisesta on tehty aiesopimus.

**1.2.1 Vaadittu selvitys:** Tarjoukseen on liitettävä aiesopimus työyhteenliittymän perustamisesta, josta tulee ilmetä mm. vastuun jakautuminen työyhteenliittymän perustajien kesken. Työyhteenliittymän tehdessä tarjouksen tulee kohdassa 1.1 mainittu ote toimittaa jokaisesta työyhteenliittymän osakasyrityksestä erikseen. (aiesopimus tarjouksen liitteeksi, mikäli kohdan 1.2 vastaus on "kyllä")

# (Hilma III.1.2) Vaatimukset taloudellisesta ja rahoituksellisesta tilanteesta

|  |  |
| --- | --- |
| [ ]  *kyllä* | [ ]  ei |

**2.1 Vaatimus:** Tarjoaja ja ilmoitetut alihankkijat ovat maksaneet kaikki lainsäädännön mukaiset verot, lakisääteiset sosiaaliturvamaksut ja lakisääteiset eläkemaksut sekä ovat merkitty ennakkoperintärekisteriin, arvonlisäverovelvollisten rekisteriin sekä työnantajarekisteriin ennakkoperintälain sitä vaatiessa.

**2.1.1 Vaadittu selvitys:** Viranomaisen antama todistus tai valaehtoinen todistus siitä, että tarjoaja ja ilmoitetut alihankkijat ovat maksaneet kaikki lainsäädännön mukaiset verot ja kaikki lakisääteiset sosiaaliturvamaksut ja että ovat merkittyinä ennakkoperintärekisteriin, arvonlisäverovelvollisten rekisteriin ja työnantajarekisteriin ennakkoperintälain sitä vaatiessa. (Suomessa kaikki tiedot sisältyvät todistukseen verojen maksamisesta.) Selvitys voidaan korvata RALA- tai TIVA-raportilla tai muulla vastaavalla selvityksellä. Jos tarjoajalla tai ilmoitetulla alihankkijalla on maksamattomia verovelkoja tai sosiaaliturvamaksuja, tulee em. todistuksen verojen maksamisesta sijasta toimittaa verovelkatodistus, sopimus verojen/maksujen maksamisesta ja asianomaisen viranomaisen antama lausunto sopimuksen noudattamisesta.

**2.1.2 Vaadittu selvitys:** Todistus siitä, että tarjoaja ja ilmoitetut alihankkijat ovat maksaneet kaikki työntekijöiden lakisääteiset eläkemaksut. Selvitys voidaan korvata RALA- tai TIVA-raportilla tai muulla vastaavalla selvityksellä. Jos tarjoajalla tai ilmoitetulla alihankkijalla on maksamattomia lakisääteisiä eläkemaksuja, tulee eläkemaksutodistuksen sijasta toimittaa todistus eläkemaksuveloista, maksujen maksamista koskeva sopimus ja asianomaisen eläkelaitoksen antama lausunto sopimuksen noudattamisesta.

**Lisätiedot:** Hankintayksikkö pidättää itsellään kuitenkin oikeuden hyväksyä ehdokas, jonka maksamattomien verojen ja maksujen määrä on kokonaisuutena tarkastellen vähäinen. Alle 10 000 euron suuruinen verovelka katsotaan lähtökohtaisesti vähäiseksi ja siitä ei tarvitse toimittaa veron määrää ja maksusopimusta koskevaa selvitystä. Tilaaja pidättää itsellään kuitenkin oikeuden pyytää verojen määrää ja maksusopimusta koskevia lisäselvityksiä myöhemmin hankintaprosessin aikana.

|  |  |
| --- | --- |
| [ ]  *kyllä* | [ ]  ei |

**2.2 Vaatimus:** Tarjoaja on luottokelpoinen.

**2.2.1 Vaadittu selvitys:** Pankin tai muun luottolaitoksen antama lausunto tarjoajan luottokelpoisuudesta.

**2.3 Vaatimus:** Tarjoaja vakuuttaa kuuluvansa lain mukaisen työterveyshuollon piiriin.

|  |  |
| --- | --- |
| [ ]  *kyllä* | [ ]  ei |

**2.3.1 Vaadittu selvitys:** Selvitys siitä, miten tarjoaja on järjestänyt työntekijöiden lakisääteisen työterveyshuollon tai mikäli tarjoajalla ei ole vielä sopimuksentekohetkellä velvollisuutta järjestää työterveyshuoltoa, tarjoajan tulee antaa selvitys siitä, miten työterveyshuolto aiotaan järjestää. Selvitys voidaan korvata RALA- tai TIVA-raportilla tai muulla vastaavalla selvityksellä.

**2.4 Vaatimus:** Tarjoaja ja ilmoitetut alihankkijat noudattavat suomalaisten työehtosopimusten määräyksiä sekä niitä palkka-, sosiaaliturva-, eläke- ja muita ehtoja, joita Suomen lain ja työehtosopimusten määräysten mukaan on noudatettava saman laatuisessa työssä.

|  |  |
| --- | --- |
| [ ]  *kyllä* | [ ]  ei |

**2.4.1 Vaadittu selvitys:** Selvitys työhön sovellettavasta työehtosopimuksesta tai keskeisistä työehdoista. Selvitys voidaan korvata RALA- tai TIVA-raportilla tai muulla vastaavalla selvityksellä.

**2.5 Vaatimus:** Tarjoajalla on työntekijöilleen tapaturmavakuutuslain mukainen työtapaturmavakuutus.

|  |  |
| --- | --- |
| [ ]  *kyllä* | [ ]  ei |

**2.5.1 Vaadittu selvitys:** Vakuutuksenantajan todistus siitä, että ehdokkaalla on työntekijöilleen voimassa oleva tapaturmavakuutus. Selvitys voidaan korvata RALA- tai TIVA-raportilla tai muulla vastaavalla selvityksellä.

**Lisätiedot:** Kohdissa 2.1 ja 2.2 mainitut selvitykset eivät saa olla tarjousten viimeisestä jättöpäivästä kolmea kuukautta vanhempia.

# (Hilma III.1.3) Vaatimukset tekniselle ja ammatilliselle pätevyydelle

|  |  |
| --- | --- |
| [ ]  *kyllä* | [ ]  ei |

**3.1 Vaatimus:** Tarjoajalla on viimeisten 3 vuoden aikana vähintään 1 suoritettu tai suoritettavana oleva toimeksianto, joka pääosiltaan vastaa ilmoitettavaa hankintaa teknistä suorituskykyä ja ammatillista pätevyyttä koskevien vaatimusten osalta. Vastaavaksi hankinnaksi katsotaan julkiselle sektorille rakennuttajana ja valvojana suoritettu tienrakennusurakka, mikä on sisältänyt myös sillanrakentamista.

**3.1.1 Vaadittu selvitys:** Luettelo ehdokkaan tärkeimmistä ilmoitettua hankintaa vastaavista toimeksiannoista 3 viimeiseltä vuodelta, joka sisältää toimeksiantojen kuvaukset sekä tiedot kunkin toimeksiannon suuruusluokasta, toimitusajasta ja toimituksen vastaanottajasta.

**3.2 Vaatimus:** yrityksellä ja ilmoitetuilla alihankkijoilla tulee olla Rakentamisen Laatu RALA ry:n RALA-pätevyys tai tähän palveluun soveltuvat referenssit. RALA ry:n pätevyysnimikkeistöstä katsotaan tähän toimeksiantoon soveltuvaksi luokat 20.3 Infrahankkeiden rakennuttaminen ja 20.4 Infrahankkeiden valvonta. Tarjoajalla tulee olla voimassa molemmat pätevyydet.

|  |  |
| --- | --- |
| [ ]  *kyllä* | [ ]  ei |

**3.2.1 Vaadittu selvitys:** Rakentamisen Laatu RALA ry:n myöntämä RALA-PÄTEVYYSTODISTUS tähän toimeksiantoon soveltuvasta pätevyydestä tai Rakentamisen Laatu RALA ry:n internet-sivustolta tulostettu, voimassa oleva yritystä koskeva Yritysraportti tai muu riittävä näyttö tähän palveluun soveltuvasta pätevyydestä (esim. selvitys soveltuvista referenssikohteista). Mikäli tarjoaja esittää näytöksi pätevyydestä selvityksen tärkeimmistä referenssikohteista, tulee selvityksen sisältää referenssikohteen kuvauksen lisäksi tiedot kohteen arvosta, toimitusajasta ja toimituksen vastaanottajasta yhteystietoineen

**Tarjoajan käyttämät alihankkijat**

|  |  |
| --- | --- |
| [ ]  *kyllä* | [ ]  ei |

**3.3** Tarjoaja käyttää soveltuvuusvaatimusten täyttymiseksi alihankkijoita

**3.3.1 Vaadittu selvitys:** Luettelo nimetyistä tarjoajan tehtävään tarvitsemista, soveltuvuusvaatimusten täyttämiseksi välttämättömistä alihankkijoista. Tarjoajan tulee lisäksi toimittaa jokaisen alihankkijan vapaamuotoinen sitoumus siitä, että alihankkija on tarjoajan käytettävissä. (luettelo ja sitoumukset tarjouksen liitteeksi, mikäli kohdan 3.4 vastaus on "kyllä")

Päiväys: Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_